हमलावरों का सुराग नहीं, SFJ-KTF ने ली जिम्मेदारी, 4 जवानों की गोलियां मार की थी हत्या
Punjab Bathinda Military Station Firing Upates; Sagar Banne | SFJ Gurpatwant Panny,  Santosh Nagral Special Team Investigate And Re Create Seen पंजाब के बठिंडा मिलिट्री स्टेशन में फायरिंग कर 4 जवानों की हत्या के मामले में अभी तक हमलावरों को कोई सुराग नहीं लगा है।
पंजाब के बठिंडा मिलिट्री स्टेशन में फायरिंग कर 4 जवानों की हत्या के मामले में अभी तक हमलावरों को कोई सुराग नहीं लगा है। सेना और पुलिस ने 2 संदिग्ध हमलावर बताए थे, लेकिन अभी तक उन्हें गिरफ्तार करने की कोई औपचारिक जानकारी नहीं दी गई है। इस मामले की जांच के लिए अब दिल्ली से सेना के अधिकारियों की एक टीम बठिंडा कैंट पहुंची है।
वहीं इस मामले में अब आतंकी संगठन सिख फॉर जस्टिस (SFJ) की भी एंट्री हुई है। SFJ के मुखी गुरपतवंत पन्नू ने इस फायरिंग की जिम्मेदारी ली है। आतंकी पन्नू ने एक वीडियो जारी कर कहा कि पंजाब को अलग देश खालिस्तान बनाया जाए, वर्ना ऐसे हमले आगे भी होते रहेंगे। उसने रक्षामंत्री राजनाथ सिंह को भी चेतावनी जारी की है। 
इसके बाद आतंकी संगठन खालिस्तान टाइगर फोर्स (KTF) ने भी बठिंडा आर्मी कैंट पर हुए हमले की जिम्मेदारी ले ली है। KTF के अजीत सिंह ने लेटर-पैड पर चिट्‌ठी जारी कर कहा कि भारतीय फौज सिखों के कत्लेआम की जिम्मेदार है। 1984 को गोल्डन टेंपल पर भी भारतीय फौज ने ही हमला किया। इस हमले से उसका बदला लिया गया है।
जांच से जुड़े बठिंडा पुलिस के एक अधिकारी ने बताया कि इनके दावों की जांच की जा रही है।
KTF की तरफ से जारी जिम्मेदारी लेने का लेटर...
फायरिंग केस की जांच में पुलिस-आर्मी के 4 एक्शन 
1. क्राइम सीन रीक्रिएट किया जा रहा: दिल्ली से पहुंची सेना के अधिकारियों की टीम मामले की गहनता से पड़ताल कर रही है। क्राइम सीन को बार-बार रीक्रिएट किया जा रहा है, ताकि पता चल सके कि फायरिंग करने के बाद हमलावर किस दिशा में भागे हो सकते हैं।
2. कैंट के अंदर रहने वालों की गिनती: पुलिस और सेना की जांच में अभी तक यह बात कही जा रही है कि फायरिंग करने वाले कैंट के अंदर के ही हैं। जिसके बाद सैन्य अधिकारी और पुलिस बल कैंट में तैनात विभिन्न रेजिमेंट और बटालियों के फौजियों और उनके परिवारों के सदस्यों की लगातार गिनती कर रहे हैं, ताकि पता चल सके कि वारदात के बाद कोई जवान या उसके परिवार वाले गायब तो नहीं है।
3. आपसी रंजिश के एंगल पर भी जांच: सेना के अधिकारी इस मामले को आपसी रंजिश मानकर भी जांच कर रहे हैं। पुलिस सूत्रों के मुताबिक मृतक जवानों के साथ ड्यूटी करने वाले जवानों से भी पूछताछ की जा रही है। मिलिट्री पुलिस यह पता लगाने में जुटी है कि मरने वाले जवानों का हाल-फिलहाल किसी से झगड़ा तो नहीं हुआ था। वहीं यह भी देखा जा रहा है कि उनकी किसी से रंजिश तो नहीं थी।
4. गायब हुई इंसास राइफल कौन ले गया?: मिलिट्री पुलिस यह पता लगाने में जुटी हुई है कि वारदात से 2 दिन पहले गायब हुई इंसास राइफल कौन ले गया। यह बात इसलिए अहम है क्योंकि सेना के अधिकारी ने शक जताया कि 4 जवानों की हत्या में इसी इंसास राइफल का इस्तेमाल हो सकता है।
बठिंडा मिलिट्री स्टेशन में फायरिंग केस: इंसास राइफल से मारी गई गोलियां, 2 लोग सफेद कुर्ता-पायजामा पहनकर आए थे
ये खबर भी पढ़ें...
बठिंडा मिलिट्री स्टेशन में फायरिंग- 4 जवानों की मौत:सादे कपड़ों में आए 2 हमलावर, राइफल से गोलियां चलाईं; टेरर एंगल की भी जांच
पंजाब के बठिंडा मिलिट्री स्टेशन में बुधवार सुबह हुई फायरिंग में सेना के 4 जवानों की मौत हो गई। 80 मीडियम रेजिमेंट के ये जवान ऑफिसर्स मेस में गार्ड ड्यूटी पर तैनात थे। आर्मी ने कहा कि फायरिंग सुबह 4:35 बजे हुई। 4 मौतों के अलावा जान-माल का कोई नुकसान नहीं हुआ है। पुलिस और सेना की टीमें मिलकर इसकी जांच कर रही हैं (पूरी खबर पढ़ें)